De tidligere danske floorballmestre fra FC Outlaws i Frederikshavn har haft en skuffende sæson. Holdet sikrede sig i weekenden en plads i næste sæsons bedste række ved at vinde kvalifikationsfinalen.

Outlaws slog også Aarhus i den anden kvalifikationsfinale. Den første kamp blev vundet 7-0, og derfor kunne det ikke gå galt i returkampen. Det gjorde det heller ikke. Outlaws vandt kampen med 2-0. Kampens mest positive element var Nick Jensens flotte spil i mål. Uden hans indsats både i udekampen og hjemme i går, kunne det være gået rent galt. Der er nu et par måneders ferie inden det går løs med sommertræningen. FC Outlaws forhandler pt. med et par nye spillere og en ny træner. Disse aftaler forventes at gå i orden i løbet af kort tid. Kontrakten med de to nuværende trænere - Søren Frederiksen og Allan Gøgsig - udløb ved sæsonens afslutning. Dette trænerteam afløste Mattias Wennbring og Henning Sørensen ved årsskiftet og de har ydet en storartet indsats og opfyldt deres mission ved holdets forbliven i ligaen.